[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU ADMINISTRAŢIE PUBLICĂ ŞI
AMENAJAREA TERITORIULUI 


	Bucureşti,
	07.10.2015

	Nr.
	4c-6/160

	Nr.
	4c-6/ 255






Către,
BIROUL PERMANENT AL 
CAMEREI DEPUTAŢILOR


Vă înaintăm, alăturat, raportul asupra propunerii legislative privind modificarea şi completarea articolului 1 din Ordonanţa de urgenţă a Guvernului nr.96 din 2002, privind acordarea de produse lactate şi de panificaţie pentru elevii din clasele I-IV din învăţământul de stat, modificat şi completat, retrimisă cu adresa nr.Plx 441/2013/2014 și asupra propunerii legislative pentru modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din învăţământul primar şi gimnazial de stat şi privat, precum şi pentru copii preşcolari din grădiniţele de stat şi private cu program normal de 4 ore, trimisă cu adresa                     nr.Plx 495/2015, în vederea examinării pe fond.
PREŞEDINTE,

VICTOR - PAUL DOBRE
Comisia pentru administraţie publică și amenajarea teritoriului 

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
	COMISIA PENTRU ADMINISTRAŢIE PUBLICĂ ŞI

AMENAJAREA TERITORIULUI 


	Bucureşti,
	07.10.2015

	Nr.
	4c-6/160

	Nr.
	4c-6/ 255


R A P O R T      
asupra 

- propunerii legislative privind modificarea şi completarea 
articolului 1 din Ordonanţa de urgenţă a Guvernului nr.96 din 
2002, privind acordarea de produse lactate şi de panificaţie 
pentru elevii din clasele I-IV din învăţământul de stat, modificat 
şi completat (Plx 441/2013/2014) și
- propunerii legislative pentru modificarea Ordonanţei de 
urgenţă a Guvernului nr.96/2002 privind acordarea de produse lactate şi de panificaţie pentru elevii din învăţământul primar şi 
gimnazial de stat şi privat, precum şi pentru copii preşcolari din 
grădiniţele de stat şi private cu program normal de 4 ore 
(Plx 495/2015)

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a fost sesizată spre dezbatere în fond cu propunerea legislativă privind modificarea şi completarea 
articolului 1 din Ordonanţa de urgenţă a Guvernului nr.96 din 2002, privind acordarea de produse lactate şi de panificaţie 
pentru elevii din clasele I-IV din învăţământul de stat, modificat 
şi completat, retrimisă cu adresa nr. Plx 441/2013/2014 din 22 aprilie 2014 și înregistrată cu nr.4c-6/160 și cu propunerea legislativă pentru modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din învăţământul primar şi gimnazial de stat şi privat, precum şi pentru copii preşcolari din grădiniţele de stat şi private cu program normal de 4 ore, trimisă cu adresa nr. Plx 495/2015 din 22 iunie 2015 și înregistrată cu nr.4c-6/255.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
1. Propunerea legislativă privind modificarea şi completarea articolului 1 din Ordonanţa de urgenţă a Guvernului nr.96 din 2002, privind acordarea de produse lactate şi de panificaţie pentru elevii din clasele I-IV din învăţământul de stat, modificat şi completat (Plx 441/2013/2014) are ca obiect de reglementare completarea art.1 din Ordonanţa de urgenţă a Guvernului nr.96/2002 privind acordarea de produse lactate şi de panificaţie pentru elevii din învăţământul primar şi gimnazial de stat şi privat, precum şi pentru copiii preşcolari din grădiniţele de stat şi private cu program normal de 4 ore, aprobată prin Legea nr.16/2003, cu modificările şi completările ulterioare, prin care să se acorde elevilor din clasele I- IV şi preşcolarilor, acolo unde există posibilitatea, câte o masă caldă zilnic, pe perioada cursurilor, conform structurii anului şcolar.
Senatul, în calitate de primă Cameră sesizată, a respins propunerea legislativă în ședința din 29 octombrie 2013.

    În şedinţa Plenului Camerei Deputaţilor din ziua de marți, 22 aprilie 2014, în temeiul art.70 din Regulamentul Camerei Deputaţilor, republicat, s-a hotărât retrimiterea propunerii legislative privind modificarea şi completarea articolului 1 din Ordonanţa de urgenţă a Guvernului nr.96 din 2002, privind acordarea de produse lactate şi de panificaţie pentru elevii din clasele I-IV din învăţământul de stat, modificat şi completat (Plx 441/2013/2014), Comisiei pentru administraţie publică și amenajarea teritoriului în vederea reexaminării şi depunerii unui nou raport.



Pentru această propunere legislativă s-a întocmit raportul nr.4c-6/457 din data de 20.11.2013 prin care s-a propus respingerea propunerii legislative.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.697/08.07.2013)
· avizul negativ al Comisiei pentru învăţământ, ştiinţă, tineret şi sport    (nr.4c-9/269/12.11.2013)

· avizul favorabil al Comisiei juridice, de disciplină și imunități (nr.4c-11/1250/20.11.2013)

· punctul de vedere negativ al Guvernului (nr.2660/DRP/09.04.2015)


2. Propunerea legislativă pentru modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din învăţământul primar şi gimnazial de stat şi privat, precum şi pentru copii preşcolari din grădiniţele de stat şi private cu program normal de 4 ore (Plx 495/2015) are ca obiect de reglementare modificarea Ordonanței de urgență a Guvernului nr. 96/2002 privind acordarea de produse lactate și de panificație pentru elevii din învățământul primar și gimnazial de stat și privat, precum și pentru copiii preșcolari din grădinițele de stat și private cu program normal de 4 ore, aprobată cu modificări și completări prin Legea nr. 16/2003, cu modificările și completările ulterioare, în sensul înlocuirii sintagmei ”din grădinițele de stat și private cu program normal de 4 ore”, cu sintagma ”din grădinițele de stat și private”.
Senatul, în calitate de primă Cameră sesizată, a respins propunerea legislativă în ședința din 16 iunie 2015.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.300/02.04.2015)

· avizul favorabil al Comisiei pentru învăţământ, ştiinţă, tineret şi sport    (nr.4c-9/173/29.06.2015)

· avizul negativ al Comisiei pentru buget, finanțe și bănci                      (nr.4c-2/623/09.09.2015)

· punctul de vedere negativ al Guvernului (nr. 858/03.06.2015))


Potrivit prevederilor art.61 din Regulamentul Camerei Deputaţilor, republicat, comisia a examinat propunerile legislative în şedinţa din 6 octombrie 2015.
La lucrările comisiei au fost prezenţi 20 deputaţi, din totalul de 22 membri ai comisiei.
La dezbateri a participat, în conformitate cu prevederile art.55 din Regulamentul Camerei Deputaţilor, republicat, domnul Stelian Samson - director în cadrul Ministerului Educației și Cercetării Științifice.


În urma examinării intervenţiilor legislative şi a opiniilor exprimate de către membrii Comisiei, s-a constatat că: acordarea unei mese calde pe zi preșcolarilor și elevilor presupune ca în toate unitățile de învățământ să fie asigurate condițiile igienico-sanitare necesare și specifice servirii produselor alimentare, în caz contrar creându-se discrepanțe determinate de infrastructura de care dispun sau nu aceste instituții.


Menționăm că preșcolarii din grădinițele cu program prelungit sau săptămânal primesc trei și, respectiv, patru mese zilnic în grădiniță, pentru că petrec un timp îndelungat în unitatea de învățământ (11-12 ore sau chiar 5 zile pe săptămână), nu doar 4 ore, precum copiii din grădinițele cu program normal sau elevii din învățământul primar. De asemenea, meniul lor este mai diversificat în acest moment, inclusiv pentru masa de dimineață, față de ce ar putea oferi programul ”Cornul și laptele”.


Întrucât inițiativele legislative au implicații asupra bugetului de stat, sunt aplicabile dispozițiile art.111 teza a doua din Constituția României, republicată, precum și cele ale art.15 alin.(2) din Legea nr.500/2002 privind finanțele publice.

Având în vedere cele constatate, membrii comisiei au hotărât cu majoritate de voturi (1 vot împotrivă), să se supună plenului Camerei Deputaţilor menținerea raportului de respingere a propunerii legislative privind modificarea şi completarea articolului 1 din Ordonanţa de urgenţă a Guvernului nr.96 din 2002, privind acordarea de produse lactate şi de panificaţie pentru elevii din clasele I-IV din învăţământul de stat, modificat şi completat (Plx 441/2013/2015) și respingerea propunerii legislative pentru modificarea Ordonanţei de urgenţă a Guvernului nr.96/2002 privind acordarea de produse lactate şi de panificaţie pentru elevii din învăţământul primar şi gimnazial de stat şi privat, precum şi pentru copii preşcolari din grădiniţele de stat şi private cu program normal de 4 ore (Plx 495/2015). 

 În raport cu obiectul şi conţinutul reglementării, propunerea legislativă face parte din categoria legilor ordinare.
	       PREŞEDINTE,
	SECRETAR,

	
   VICTOR - PAUL DOBRE

	RADU BABUȘ


Șef serviciu, Sofia Chelaru
Consilier, Roxana Feraru

